הנדון: בקשתך לקבלת מידע לפי חוק חופש המידע, התשנ"ח-1998
סימוכין: בקשה מיום 25.4.2021

1. הבקשה שבסימוכין לקבלת מידע לפי חוק חופש המידע התשנ"ח-1998 (להלן" החוק), לקבלת תחקיר וסרטונים מאירוע עם משמר בתי המשפט בבית המשפט לעניינים מקומיים בתל אביב, נבחנה והוחלט שלא ניתן להיעתר לה כפי שיפורט להלן. 

2. לעניין בקשתך לקבלת דו"ח תחקיר האירוע נשוא הבקשה, אשיב כי מדובר בדו"ח אירוע פנימי של אגף הביטחון שאין למוסרו בהתאם לסעיפים 9(ב)(4) ו-9(ב)(1) לחוק, שכן מסירת מידע מסוג זה עלולה לחשוף שיטות אבטחה באופן שיש בו כדי לשבש את עבודת הרשות.  

3. לעניין בקשתך לקבלת סרטונים מהאירוע אשיב כי תכלית השימוש במצלמות המעקב המותקנות בבתי המשפט היא לצרכי אגף הביטחון. בהתאם להנחיית רשם מאגרי מידע מס' 4/2012 "שימוש במצלמות אבטחה ומעקב במאגרי התמונות הנקלטות בהן", אין למסור צילומים ממצלמות אבטחה לגורמים שאינם קשורים לארגון מציב המצלמות, אלא בכפוף לצו שיפוטי המורה לעשות כן. על כן, המידע לא יימסר על יסוד סעיף 9(א)(4) לחוק. 
בנוסף, מסירת המידע עשויה לפגוע בפרטיותם של מצולמים אחרים והמידע לא יימסר בהתאם לסעיף 9(א)(3) לחוק.

4. כנגד החלטה זו ניתן להגיש עתירה מנהלית בתוך 45 יום לבית המשפט לעניינים מנהליים בירושלים.
    
5. אנו לרשותך ככל שיידרש. 

